Dragutin Šurbek
Dragutin Šurbek (8. august 1946 – 15. juli 2018) bio je jugoslavenski i hrvatski stonoteniser i trener. Bio je višestruki svjetski i evropski prvak u parovima, te pojedinačni prvak Evrope. U svojoj karijeri osim spomenutih naslova prvaka osvojio je i veliki broj srebrnih i bronzanih medalja na velikim takmičenjima , gdje je u periodu od 20-tak godina, od sredine 1960-tih pa do sredine 1980-tih godina, posebno s partnerom iz reprezentacije Antunom Stipančićem ali i drugim igračima i igračicama dominirao evropskim i svjetskim stonim tenisom. Uspješan je bio i na klupskom planu gdje je također višestruki evropski prvak. Dragutin Šurbek je danas poznati stonoteniski trener.